ming030890/wiki-yue-high-quality huggingface dataset:
莫斯科號導彈巡洋艦

2022年2月，黑海艦隊司令伊戈爾·奧西波夫海軍上將親自檢查莫斯科號導彈巡洋艦嘅防空保護。2022年俄烏戰爭期間，2月24號下晝六點，蛇島受到俄國海軍襲擊，莫斯科號同埋瓦西里·貝科夫號巡邏艦以甲板砲向島嶼開火。當表明身分，要求駐紮島上嘅烏克蘭部隊投降嘅時候，烏克蘭嘅羅曼·格里博夫回應話：「俄羅斯戰艦，屌你」。
4月13號，烏克蘭政府聲稱幾架TB2無人機吸引艦雷達嘅注意，再由海岸嘅砲台發射兩枚海王星反艦導彈，喺奧迪沙對出黑海擊中莫斯科號引發大火。莫斯科號喺4月14號沉咗，成為第二次世界大戰結束之後，被打沉嘅最大戰艦。美國國防部官員亦都證實莫斯科號被兩枚烏克蘭嘅反艦導彈擊中，而俄羅斯政府就話火災令到舷側彈藥爆炸，4月14號俄羅斯政府宣佈係拖救嘅時候遇到風暴沉咗。不過根據天氣網站數據，嗰日海域天氣甚佳，只有啲微雨。

影響
根據福布斯，莫斯科號嘅沉沒令到俄羅斯軍方損失約7.5億美元，係有史以來俄羅斯損失最貴嘅軍備。
烏克蘭郵局發行嘅「向莫斯科號舉中指」郵票，莫斯科號被擊沉前兩日發行
莫斯科號嘅沉沒令俄羅斯軍方失去黑海艦隊嘅旗艦，對俄方嘅士氣做成打擊，加上喺沉沒無耐之前烏克蘭郵局發行嘅「向莫斯科號舉中指」郵票非常受歡迎，令到烏克蘭方嘅士氣因此提升。
莫曼斯克

莫曼斯克（俄文：Му́рманск），係俄羅斯莫曼斯克州首府，北極圈入面最大城，人口31萬。
莫曼斯克州

（俄文：Му́рманская о́бласть，拉丁轉寫：Murmanskaya oblast）係俄羅斯西北部嘅一個州，屬西北部聯邦管區，首府莫曼斯克。
莫桂蘭

莫桂蘭（1891年10月15號—1982年11月3號）係黃飛鴻嘅第四任老婆，廣東茂名高州人，1930年代去咗香港定居，以傳揚黃飛鴻嘅武術開武館授徒。1944年到1969年佢喺灣仔告士打道嘅「黃飛鴻國術社」教武術、之後到「黃飛鴻健身學院」直至1980年間館結束為止。1982年與世長辭。
莫斯科運河

莫斯科運河（俄文：Кана́л и́мени Москвы́）係一條喺俄羅斯莫斯科州嘅運河，連接莫斯科河同伏加河，長128.1公里（79.6英里），最淺嘅位起碼有5.5米（18英尺）深。呢條運河係由20萬名勞改囚犯喺1932年到1937年之間起。
維基同享有多媒體嘅嘢： 莫斯科運河
華盛頓地鐵黃綫

華盛頓地鐵黃綫，代號YL，係華盛頓地鐵嘅一條綫。路綫開通於1983年4月30號，含13個站，服務美國維珍尼亞州菲亞福士縣（英文：Fairfax County, Virginia）、亞靈頓縣（英文：Arlington County, Virginia）同亞歷山治利亞市（英文：Loudon County, Virginia）同華盛頓哥倫比亞特區，總站為和農山站同亨廷頓站。黃綫係華盛頓地鐵系統最短嘅一條綫，喺縮短至和農山站之後亦係地鐵唯一一條冇任何行入馬利蘭州嘅路段嘅綫。
黃綫喺北面總站和農山廣場至朗芳德廣場站之間同綠綫一齊混行，喺五角大樓站同國王街—老城站之間同藍綫一齊混行。
華盛頓地鐵橙綫

華盛頓地鐵橙綫，代號OR，係華盛頓地鐵嘅一條綫。路綫開通於1978年11月20號，含26個站，服務美國維珍尼亞州菲亞福士縣（英文：Fairfax County, Virginia）同亞靈頓縣（英文：Arlington County, Virginia）、華盛頓哥倫比亞特區同馬利蘭州佐治王子縣（英文：Prince George's County, Maryland），總站為維恩拿站同新卡盧頓站。橙綫嘅大部分路段同藍綫同銀綫混行。
華盛頓地鐵綠綫

華盛頓地鐵綠綫，代號GR，係華盛頓地鐵嘅一條綫。路綫含13個站，服務美國馬利蘭州佐治王子縣（英文：Prince George's County, Maryland）同華盛頓哥倫比亞特區，總站為綠帶站同分支大道站，喺市中心入面嘅禾農山廣場站至朗芳德廣場站嘅路段同黃綫混行。
綠綫喺1991年通車，係原本嘅路網規劃入面最遲開通嘅一條綫。
華盛頓巫師

華盛頓巫師（英文：Washington Wizards）係一支以美國華盛頓哥倫比亞特區為基地嘅NBA球隊，隸屬NBA東岸東南賽區。
紙莎草

紙莎草（粵拼：zi2 saa1 cou2；學名：Cyperus papyrus）係莎草科莎草屬嘅水生草本植物，原產北非。佢亦係種淨化環境植物。

樣
植株高4.6m，葉長0.9～1.2m，但梗似棕櫚系列植物噉冇葉。因為葉從梗底抽出嚟。梗頂分枝似波噉。

適應環境
植株喺全日照到半陰暗地區環境開花。

生態作用
植株可以防止水污染，可以去除NH4+同P5+嘅化合物。

用途
植株可以做庭院嘅水景植物。喺古埃及時期，埃及當地人用佢嚟整莎草紙，而家多數用嚟整裝飾品。
紙皮石

紙皮石，或者叫瓦仔、階磚仔、馬賽克方塊石、馬賽克磚或馬賽克方石，係建築材料，建築牆裝修表面用物料。階磚仔係個俗稱，因為成品以幾十塊小方塊石為一組，石面貼嚮一塊紙皮上，所以又叫「紙皮石」。使用時，地盤三行工人，將紙皮石背面用水泥鋪貼嚮牆表面，等到水泥硬化成石屎之後，再用水噴濕塊紙皮，將塊紙皮撕走，洗刷乾淨，就可以交貨。
階磚仔紙皮石色彩又叫做砌圖藝術，因為一組組方塊石色彩可以有好多選擇，併貼出千變幻化藝術圖像。
紙皮石砌圖通常用嚟做外牆小石，用料有防水特色如水晶、磁、玻璃等。
紙皮石砌圖優點係表面色水多姿多彩，缺點係外牆紙皮石日久失修，由大廈高層飛脫，危害行人安全。
紙紮祭品

紙紮祭品係用嚟燒畀死咗嘅人去陰間用嘅紙祭品。陰間用嘅陰司紙金銀衣紙以及壽衣……等，統稱做冥鏹。
紙紮祭品通常係要用到藤枝，將佢紮成物品嘅外殼形狀，然後用唔同需要而剪裁出嚟嘅油紙，填舖喺藤枝與藤枝之間，等佢喺外觀上望落去同實際物品相似。因為藤枝可以任意扭曲，可以隨意造型，所以紙紮祭品嘅種類可謂包羅萬有，好似有可以畀先人用嘅紙紮大屋、傭人……等等；隨住時代嘅進步同埋娛樂嘅「需要」，甚至係有晒144隻紙造嘅麻雀牌、天九、唔同型號嘅手提電話、遊戲機、手提電腦……等，重可以訂造汽車、遊船、飛機、電視、音響器材呢啲大型少少嘅紙紮祭品畀先人用。香港歌影藝人梅艷芳出殯嘅時候，佢班徒弟更特登訂造咗一個紙紮嘅大舞台，足足有成張乒乓波檯咁大，等佢哋嘅師父可以喺另一世界都可以開吓演唱會，過吓表演癮。又例如馬壇名宿董驃過身，親友特登訂造一個馬場畀佢繼續策馬揚鞭。
紙紮祭品亦都係要通過燃燒先至可以傳到先人手上。（參考冥鏹）
因為唔同祭品嘅製造過程都唔同，有好多紙紮祭品重要用到好高手工去整，所以價錢亦都有所唔同；當然越係大型同複雜嘅紙紮祭品，佢嘅價錢一定會更加高。
小型嘅紙紮品可以喺一般嘅香燭用品店（俗稱紙紮舖）買到，至於一啲大型而且複雜嘅紮作祭品，就要搵識得呢門手工藝嘅師傅或者舖頭訂造。
維基同享有多媒體嘅嘢：Zhizha
紙皮

紙皮，又叫瓦通紙或瓦坑紙，係一種常用嘅包裝材料，由好多層紙組成，幾張平嘅紙黐埋一齊（等佢厚啲），再同折成波浪形嘅紙黐埋（波浪形比較好受力），噉樣一層平一層波浪形噉黐幾層，就得到紙皮。通常見到嘅紙皮係黃色嘅。佢比木要輕，又夠硬，兼夾容易剪開，而且又唔貴，所以好多人用佢。
紙盒

紙盒一般係指用紙板整嘅包裝盒，係比較輕便嘅包裝方式，好多都用嚟裝加工食品。
紙熊貓

紙熊貓（法文：Papier Mâché Pandas）係法國藝術家Paulo Grangeon創作嘅紙製大熊貓藝術品，總共有1,600隻，象徵而家世界上得返1,600隻野生大熊貓。
紙燈籠

紙燈籠係用紙做主要材料嘅燈籠，入面點蠟燭發光。中華傳統上喺大時大節同埋喜慶場合，都會掛好多紅色嘅紙燈籠。
紙皮箱

紙皮箱又叫紙皮盒、紙箱，用紙皮接埋，用膠黐埋或釘埋而成嘅盒，用嚟包裝嘢，方便運送。喺1890年，Robert Gair 將印刷紙袋嘅機器改裝，用嚟裁切整皺紙板同紙皮，發明摺得嘅紙箱。
紙皮箱因為啲人用完就唔要，但係好多回收商要，所以有好多人攞紙皮去賣。

（WBF）Waste Based Fluting Medium廢紙底楞心紙
另外，一少紙皮嘅規格會要求「防破裂強度」（Bursting Strength），防破裂強度基本上越高越好。
維基同享有多媒體嘅嘢：Cardboard boxes
紙紮藝術

紙紮藝術，又叫做紙藝紮作，簡稱紙紮，係一種中華文化、中國傳統、民間手工藝。紙紮祭品係常見嘅製成品之一，整嚟燒畀先人，等佢哋嚮下面地府有得亨受。
除此之外，紙紮藝術重可以整出多姿多彩嘅中秋節燈籠，畀細路仔過節有得玩洋燭、點燈籠。其實，以前嘅古時日常用嘅燈籠，未嘗唔係紙紮用品。
再者，嚮2008年夏季奧林匹克運動會8月比賽期間，香港區議會都紙紮咗幾隻吉祥物福娃 - 貝貝、晶晶、歡歡、迎迎、妮妮，同埋盛裝舞步馬匹等，放嚮各大公園門口，表示熱烈慶祝呢件體壇盛事，佢哋都係「紙紮手工藝術製品」。
重有，小學生勞作堂，老師教學生用竹條、漿糊同埋白色紙條紮埋一齊，外面再點七彩嘅花紙。呢啲勞作工藝都叫做「紮作藝術」，又叫做「紙紮藝術」。
西藏地方

西藏地方（粵拼：sai1 zong6 dei6 fong1）係舊時中華民國一地方，行政中心喺拉薩，範圍大概係而家中國嘅西藏自治區同印度嘅阿魯納恰爾。不過呢個時期西藏係事實上獨立嘅自治政體，中華民國從來冇實際統治過。
西蘭文

西蘭文（Zeêuws），係荷蘭西蘭嘅語文，大約22萬人用緊。
西蘭

西蘭（荷蘭文：Zeeland）係荷蘭嘅其中一個省，首府米杜堡。
維基同享有多媒體嘅嘢：Zeeland
西藏南路站

西藏南路站係上海地鐵4號綫同上海地鐵8號綫一個地鐵站，喺黃浦區。個站2007年12月29號啟用。
西蘇拉威西

西蘇拉威西（West Sulawesi）係印尼一個省，喺蘇拉威西，人口116萬，首府馬穆朱。
西蘇門答臘

西蘇門答臘（Sumatera Barat）係印尼一個省，喺蘇門答臘，人口513萬，首府巴東。
西蘭大陸

西蘭大陸係一塊大部份都沉沒咗嘅大陸。近年地質學家分析太平洋嘅海底地形同構造，先「發現」依片比格陵蘭大兩倍嘅大陸，所以就以最大塊露出水上嘅陸地—紐西蘭命名。其餘嘅露出嘅陸地喺紐西蘭北面，有新喀里多尼亞同諾福克島。
西蘭大陸原本係岡瓦那大陸嘅一部分，並喺白堊紀嘅時候向北脫離南極洲，再向東脫離澳洲。
藍色基因

IBM 嘅藍色基因超級電腦。
藍色基因（Blue Gene）係一個由 IBM 主導嘅電腦系統結構計劃。
藍色波子

藍色波子（英文：The Blue Marble）係由阿波羅17號喺 1972 年影嘅一幅相。幅相入面影到嘅地球俾人話好似粒藍色嘅波子噉。
藍色生死戀Ⅰ

藍色生死戀Ⅰ（粵拼：laam4 sik1 sang1 sei2 lyun2 jat1；韓文：가을동화／가을童話 Ga'euldonghwa；英文：Autumn in My Heart）係南韓KBS喺2000年9月18號開始播嘅月火迷你連續劇，佢更加係藍色生死戀系列嘅第一部。呢部片喺2002年7月22號，香港亞洲電視買過呢部劇嚟播咗出街。雖然話凈係影咗12集（到2002年8月5號為止）就冇喇，但係佢同嗰時百萬富翁一齊引起咗收視狂潮。
另外，廣州電視台綜合頻道亦喺2002年暑假期間，買過呢部劇喺十點半劇場（今日嘅雷霆劇場）播過佢嘅20集版。

劇情
之前喺幸福美滿嘅家庭入面生得比較大個嘅尹俊熙同尹恩熙兄妹就俾單車禍打爆咗。主要喺血液檢查入面穿咗煲。而恩熙知咗呢單嘢之後就一夜返到19世紀，到返咗自己親生阿媽嗰度，而俊熙同佢阿爸阿媽、重有佢妹妹——芯愛就一齊去嗮美國。
後嚟俊熙大個咗之後又再返嚟搵返恩熙，去搵返自己有嘅美好回憶，就因為呢次愛就咁啱撞正恩熙。而嗰時恩熙就係有錢佬——泰錫喺度猛咁追佢，又一次見到俊熙先至知，而家時勢唔同，原嚟自己早就鍾意咗佢，但嗰時俊熙又多咗個人，加上嗰時恩熙查到有血癌，就更加決定要離開俊熙。
而俊熙收到水之後就去醫院睇下恩熙，點知恩熙嘅病係噉惡化，重搞到昏迷。而恩熙就決定出院同俊熙，同埋一齊喺美術館入面走嗮凈低嘅時間，最後喺佢哋細個嗰陣成日去嘅海邊，死喺俊熙嘅背脊嗰度。
藍色酒店

麥占係個孤兒，為咗生活走去香港揾嘢做，嚮藍色酒店認識咗接待員王瑪琍，互有好感。占美先後遇到明星伊娃、吧女莎莎、伊娃好朋友明媚，得到三個女人歡心，莎莎重包養埋占美。後來莎莎因為占美要離開，於是揾人打占美，點知發現佢係死咗嘅前度個仔。莎莎去救占美，之後被車撞死，占美決家重新做人。
藍色生死戀Ⅱ

藍色生死戀Ⅱ（粵拼：laam4 sik1 sang1 sei2 lyun2 ji6；韓文：겨울연가；英文：Winter Sonata）係南韓KBS喺2000年9月18號開始播嘅月火迷你連續劇，佢更加係藍色生死戀系列嘅第二部。呢部片喺2002年6月24號，香港亞洲電視買過呢部劇嚟播咗出街
，佢同嗰時百萬富翁一齊引起咗收視狂潮。呢部片喺江原道嘅平昌郡龍坪面嘅龍平滑雪渡假村同埋南怡島入面影過。

劇情
姜俊尚為咗搵返自己親生老竇，就轉咗去他阿爸阿媽讀過書嘅春田第一高中，同埋同班同學——鄭惟珍發生咗段愛情。喺搵返生親生老竇嗰陣發現咗，鄭惟珍好友可能係自己同阿爸，但係唔同阿媽嘅親戚關係，而呢橛愛喺佢阿媽話要去美國求學時停咗。後嚟佢發生咗單車禍，搞到冇嗮記憶，而阿媽為咗唔想畀佢搵返自己究竟係乜水，結果就送佢去咗美國度醫，再送到法國嗰邊留學。就趁佢未恢復返記憶之前，佢靜雞雞噉改咗佢嘅名，叫「李民亨」。
過咗10年，李民亨從法國留學返嚟南韓，重變咗好出名嘅建築師。嗰時鄭惟珍咁啱都係做建築嗰行而重新相遇。由於之前李民亨冇嗮記憶就將鄭惟珍當成生保人嚟睇，但係惟珍重記得佢嘅舊情，喺訂婚嗰晚，佢喺條街度見到佢心入面已經死咗嘅姜俊尚先至打嗮冷顫，而未婚夫金相奕都冇怪佢啲乜重反而更加呵護佢。
後嚟惟珍同民亨一齊做嘢而慢慢噉發展，民亨先至慢慢噉搵返自己嘅真實身份同阿爸。最後佢為咗救返惟珍，結果俾卡車撞到，重因為噉而冇嗮視力。結果兩個人終於突圍而出而守護一世。

發過嘅原聲音樂帶
（由於下面呢堆歌喺嗰時電視播嘅劇情畫面序幕係韓文版，所以呢度按返原版韓文嘅發出嚟。）
처음부터 지금까지 - 류
작사 : 류 / 작곡 : 유해준, 오석준 / 편곡 : 김기완
My Memory - 류
작사 : 류 / 작곡 : 박정원
처음
작곡 : 박정원 / 편곡 : 박정원
그대만이
작곡 : 박정원 / 편곡 : 박정원
처음부터 지금까지 (Inst.) 
작곡 : 유해준, 오석준 / 편곡 : 박정원
My Memory (Piano & Violin ver.) 
작곡 : 박정원 / 편곡 : 박정원
보낼 수 없는 사랑 - 김완선
작사 : 유유진 / 작곡 : 신인수 / 편곡 : 신인수
시작
작곡 : 박정원 / 편곡 : 박정원
그대만이 (Piano & Violin ver.) 
작곡 : 박정원 / 편곡 : 박정원
My Memory (Piano Ver.) 
작곡 : 박정원 / 편곡 : 박정원
잊지마 - 류
작사 : 류 / 작곡 : 류 / 편곡 : 이환진
기억속으로 (Inst.) 
작곡 : 박정원 / 편곡 :　박정원
연인 (Chinises Ver.) - 류
작사 : 지원 / 작곡 : 윤영준 / 편곡 : 윤영준, 이환진
제비꽃 - 류
작사 : 조동진 / 작곡 : 조동진
그대만이 (Piano Ver.) 
작곡 : 박정원 / 편곡 : 박정원
처음 (Piano Ver.) 
작곡 : 박정원
제비꽃 (Inst.) 
작사 : 조동진 / 작곡 : 조동진
藍色國度

藍色國度係香港男同性戀組織，喺2008年9月21號創立。

發展
而家藍色國度係香港男同志三大關注組織之一（另外兩個分別係香港同志電台同香港彩虹）。
理念係為同性戀者喺互聯網提供一個屋企，秉承「互動、娛樂、公益、健康、人文」嘅宗旨，提倡健康嘅同志生活，關注同志人群嘅自我認識，提供最權威、最時尚、最前沿嘅資訊同埋娛樂服務，引導同志生活新理念。
藍色生死戀

藍色生死戀Ⅰ：南韓KBS電視台屬下嘅一部電視連續劇（第一部）。
藍色生死戀Ⅱ：南韓KBS電視台屬下嘅一部電視連續劇（第二部）。
密雲區

密雲區係中國北京一個市轄區，面積大約2229平方公里，人口大約48萬。
密西沙加

密西沙加（英文：Mississauga，英文讀音：/mɪsɪˈsa:ga/）係加拿大安大略南部一個城市，喺大多倫多地區嘅皮爾區，東面黐住多倫多；2021年人口 717,961，當中 52,095 係華裔，佔總人口 7.25%，14,830 母語係粵語，佔總人口 2.1%。
多倫多皮爾遜國際機場其實唔係喺多倫多，係喺密西沙加。
密鋪平面

密鋪平面（tessellation，tiling）即係用一集平面圖形填滿一塊平面，唔重疊亦無隙。唔止平面，有時亦可以用圖形鋪滿曲面或高維空間。M.C. Escher嘅藝術就有好多密鋪滿平面同雙曲面。密鋪滿平面亦有週期同非週期兩種。
密陽

密陽（韓文：밀양시／密陽市 Miryang si */?）係大韓民國慶尚南道嘅一個市。
小林覺

小林 覺（ こばやし さとるKobayashi Satoru，1959年4月5號—）係日本出名兼一流九段圍棋手，響長野縣松本市出世，師父係日本一流圍棋手木谷實。
佢個女小林清芽係中國一流圍棋手聶衛平個仔孔令文嘅老婆。

經歷
小林由三歲開始就學玩圍棋，之後到木谷道場到做木谷實入門弟子。佢響1974年入段，響1987年升到九段。
響2000年，佢參加中國嘅春蘭杯時候，佢去同人飲酒但就飲醉咗，之後重打傷埋韓國圍棋手柳時薰，所以佢畀日本棋院罰停賽一年。
小林誠

小林誠（粵拼：siu2 lam4 sing4，日文：小林 誠／こばやし まこと，1944年4月7號—）係個研究粒子物理學嘅日本物理學家，喺2008年嗰陣攞過諾貝爾物理學獎。
小林通孝

小林通孝 ，係日本嘅一個男配音員。

配音作品一覽
呢個表唔完整，歡迎加料。
小林秀征

小林秀征（1994年6月17號—）係日本足球員，司職前鋒，效力長野帕塞羅。
小林裕介

小林裕介，係日本嘅一個男配音員。

配音作品一覽
呢個表唔完整，歡迎加料。
小林稔

小林稔（1976年5月14號—）係日本足球員，司職後衞，效力過FC東京。
小林裕紀

小林裕紀（1988年10月18號—）係日本足球員，司職中場，效力名古屋鯨魚。
小林躋造

小林躋造（1877年10月1號—1962年7月4號）係大日本帝國政治人，第17任臺灣總督，1936年到1940年任職。
葡月26號

葡月26號（法文：26 Vendémiaire），亦叫矮瓜日（法文：Aubergine），係法國共和曆入面每年嘅第26日，離年尾重有339日（閏年340日）。
葡月29號

葡月29號（法文：29 Vendémiaire），亦叫大麥日（法文：Orge），係法國共和曆入面每年嘅第29日，離年尾重有336日（閏年337日）。
葡月2號

葡月2號（法文：2 Vendémiaire），亦叫藏紅花日（法文：Safran），係法國共和曆入面每年嘅第2日，離年尾重有363日（閏年364日）。
葡月27號

葡月27號（法文：27 Vendémiaire），亦叫辣椒日（法文：Piment），係法國共和曆入面每年嘅第27日，離年尾重有338日（閏年339日）。
葡月28號

葡月28號（法文：28 Vendémiaire），亦叫番茄日（法文：Tomate），係法國共和曆入面每年嘅第28日，離年尾重有337日（閏年338日）。
葡月30號

葡月30號（法文：30 Vendémiaire），亦叫酒桶日（法文：Tonneau），係法國共和曆入面每年嘅第30日，離年尾重有335日（閏年336日）。
葡月3號

葡月3號（法文：3 Vendémiaire），亦叫栗子日（法文：Châtaigne），係法國共和曆入面每年嘅第3日，離年尾重有362日（閏年363日）。
葡月5號

葡月5號（法文：5 Vendémiaire），亦叫馬日（法文：Cheval），係法國共和曆入面每年嘅第5日，離年尾重有360日（閏年361日）。
葡月25號

葡月25號（法文：25 Vendémiaire），亦叫牛日（法文：Bœuf），係法國共和曆入面每年嘅第25日，離年尾重有340日（閏年341日）。
葡月4號

葡月4號（法文：4 Vendémiaire），亦叫秋水仙日（法文：Colchique），係法國共和曆入面每年嘅第4日，離年尾重有361日（閏年362日）。
親愛的·客棧

《親愛的·客棧》（粵拼：can3 oi3 dik1·haak3 zaan2；簡化字：亲爱的·客栈；英文：The Inn；又叫《一家客棧》），係中國大陸湖南衛視推出嘅一檔經營觀察類真人騷節目，佢係繼《中餐廳》之後，湖南衛視推出嘅第二檔該類型嘅真人騷節目，主要講述兩對伴侶同一位友人利用20日嘅時間一齊經營一間客棧嘅心路歷程，同過程入面發生嘅大小故事，向觀眾呈現兩種愛情最真實嘅生活狀態。《親愛的·客棧》由製作過兩季《花兒與少年》嘅製作人陳歆宇同佢團隊打造，節目喺2017年9月10號四川涼山瀘沽湖旅遊景區開始錄製，2017年10月7號開始逢星期六晚10點接檔《中餐廳》播出。

內容
《親愛的·客棧》主要講述兩對明星夫妻或情侶同一位友人利用20日嘅時間一齊經營一家客棧嘅心路歷程，同過程入面發生嘅大小故事，用呢個同觀眾呈現兩種愛情最真實嘅生活狀態。除咗咁，節目組重會邀請神秘嘉賓做「義工」，同5位「主人」一齊完成經營任務。
客人入住客棧後，節目組將幫佢哋每人發放一枚星章，客人們將會喺入住完後從3位員工入面投票揀一位自己最鐘意嘅員工。

製作
《親愛的·客棧》喺2017年8月3號正式立項，8月18號確定錄製地點，9月10號喺四川涼山瀘沽湖景區開機，9月30號殺青，成個項目歷時唔到兩個月就全部搞掂。
為咗全方位多角度真實記錄5位藝人經營客棧嘅心路歷程，《親愛的·客棧》用咗以監控拍攝為主嘅拍攝方式。節目組設置咗將近72個監控機位，另有16個跟拍機位同機動攝影師隱藏喺客棧周圍，進行一啲補位拍攝。
《親愛的·客棧》同其他真人騷唔同，佢係一檔完完全全嘅觀察類真人騷節目，節目入面嘅所有狀況都由5位藝人自己揀，節目組唔會進行引導同干預。喺節目拍攝過程入面，節目組用咗24小時全程無干擾嘅拍攝方式，記錄所有嘅工作同生活細節。工作人員實行24小時輪班制，平均每人每日工作大約17個鐘－18個鐘左右。

收視率
同時段或交叉時段主要節目：
浙江衛視：《演員的誕生》
江蘇衛視：《非誠勿擾》
東方衛視：《青春旅社》
安徽衛視：《我們的征途》
北京衛視：《生活相對論》
數據由央視索福瑞提供，調查範圍係四歲以上觀眾。
以上收視排名唔包括央視在內。
資料來源：衛視這些事兒、衛視小露電、瀟湘卧龍、湖南衛視官方微信（ID：happychina1997）。
排名係週六晚間所有綜藝節目嘅排名，並唔一定係同一時段。
親愛的小孩

《親愛的小孩》係臺灣歌手蘇芮出嘅第七張錄音室專輯。喺1985年12月由華納唱片發行。

簡介
呢隻碟收錄咗10隻歌。
親熱

親熱係兩個人（通常係情侶）之間表達愛嘅親密行為，譬如攬攬、錫錫噉，多數喺無其他人嘅情況先至會做。
親愛的房客

《親愛的房客》（英文：Dear Tenant）係2020年臺灣電影，由鄭有傑執導，莫子儀、姚淳耀、陳淑芳、白潤音主演。

劇情簡介
林健一（莫子儀 飾）好心照顧一位患有糖尿病同腳有傷口的嘅房東周秀玉（陳淑芳 飾），更收養冇咗爸爸房東九歲嘅孫王悠宇（白潤音 飾），喺所有人眼中，林健一係個正人君子。但係喺周秀玉死咗之後，佢嘅動機開始受到質疑。悠宇嘅叔叔立綱（是元介 飾）返國奔喪，發現呢棟樓已經過戶咗畀悠宇。立綱懷疑健一謀財害命，報警展開調查，發現越來越多對健一不利嘅證據。
親王

親王，或者叫王爵，係君主制下一種爵位，通常地位只係響君主下面，高過公爵。
親愛的對象

《親愛的對象》（英文：Untitled）係臺灣歌手蔡依林嘅歌，呢首歌由陳學聖、葛大為填詞，蔡依林、劉家凱作曲；蔡依林、陳君豪監製。佢做為單曲響2022年12月9號推出，係2023年臺灣電影《關於我和鬼變成家人的那件事》嘅主題曲。
親民黨

親民黨係中華民國政黨，而家係全國第四大政黨，由前中國國民黨員宋楚瑜創辦，一直係黨嘅靈魂人物。

背景
2000年台灣總統大選之前，宋楚瑜因為爭唔到國民黨嘅總統提名，決定自己出嚟選。宋楚瑜同拍擋張昭雄成立咗新台灣人服務團隊，到選舉之後，新臺灣人服務團隊改組做依家嘅親民黨。
成立之初嘅親民黨，集合咗唔少國民黨同新黨嘅人。2001年嘅立委選舉，親民黨一舉攞到46席，成為第三大黨，勢力同當時嘅國民黨有得揮，不過親民黨當時仍然同國民黨，重有新黨組成泛藍大聯合，抵抗民進黨政府。2004年台灣總統大選，連戰同宋楚瑜更加拍住檔參選，由宋楚瑜做副手，對決要連任嘅陳水扁同呂秀蓮。當時兩隊人馬喺民調方面咬得好緊，可以話係不分上下，最後「連宋配」以大約3萬票之差輸咗。
後來由於當時親民黨、國民黨立場同政見都差唔多，導致唔少黨員出於政黨資源等嘅考慮而返返去國民黨，親民黨黨勢開始下滑。到2007年，親民黨同國民黨簽咗《國親聯盟協議》，兩黨喺之後嘅立委選舉同總統選舉加強合作。但係呢個合作，重有立法院嘅改革，令到親民黨呢一類第三政黨生存空間萎縮得好快。喺2008年，台灣第一次同時舉行立委同總統選舉，當時親民黨支持國民黨嘅馬英九選總統，立委嘅人又同國民黨整合之下，親民黨甚至冇推出政黨不分區名單，政治勢力大縮水，打正旗號用親民黨名義出選嘅得返1個。另外有9個人喺國親聯盟之下贏咗，但係佢哋全部入晒國民黨黨團，成立咗6年嘅親民黨黨團宣告解散。後來親民黨唯一嘅立委林正二因為賄選，畀法庭判咗當選無效，親民黨喺立法院連一席都冇。
原先因為國親聯盟入咗去國民黨嘅親民黨人馬，喺初選輸嘅輸，退出嘅退出，令國親兩黨產生好多矛盾，宋楚瑜於是宣佈喺2012年親民黨會獨自參加立委同總統大選。宋楚瑜成功透過連署參選總統選舉，親民黨亦都推出咗唔少立委候選人，最後親民黨喺打住「跳脫藍綠」之下，政黨不分區名單贏咗2席，加埋原住民選區有1席，喺立法院可以重新有自己嘅黨團。
2013年，林正二又畀人取消立委資格，黨團又要解散。2015年，親民黨同無黨團結聯盟嘅高金素梅，同埋啱啱退出國民黨嘅徐欣瑩組成「立院新聯盟」黨團，之後宋楚瑜嘅弟子李鴻鈞亦都退出國民黨，重新加入親民黨。
2016年，宋楚瑜第三次參選總統選舉，今次拍檔嘅副手係入過立院新聯盟黨團嘅徐欣瑩。至於立委方面，親民黨嘅黃珊珊列入咗由民進黨總統參選人蔡英文提倡嘅「進步大聯盟」入面，被視為親民黨最有機會贏到地方選區嘅一次，但係因為有啲綠營擁躉始終對呢啲有藍營背景嘅候選人唔係好受，佢哋嘅票就流向區內其他有綠營背景嘅候選人度，所以黃珊珊最後都輸咗，好多由進步大聯盟支持嘅候選人都輸喺呢點。親民黨嘅不分區名單就有6%左右，有3個人當選，選後就繼續同高金素梅合組黨團。總統方面，由於國民黨最初提名深藍嘅洪秀柱做參選人，民望低落，宋楚瑜民望有一段時間更加超越洪秀柱，成為第二候選人，後來國民黨「換柱」，改派朱立倫出選，國民黨民望先至好返啲，最後宋楚瑜攞到約莫13%票數，成績比上次好好多。
喺2016年嘅總統大選之後，台北市長柯文哲同民進黨越行越遠，親民黨就開始同柯友好，喺2018年地方選舉嗰陣，柯文哲出席由親民黨牽頭嘅台北監督連線成立儀式。有指宋楚瑜曾經希望親民黨由柯文哲接棒，不過後來柯氏另組台灣民眾黨。到2019年，柯文哲、郭台銘、王金平等人都想參選總統，當時有聲音叫佢哋四個人合組「第三勢力」，最初諗住由郭台銘去選總統，點知郭台銘喺度跳草裙舞，最後重決定唔去馬，令成個陣營陣腳大亂，宋楚瑜於是喺11月重披戰袍，重講明今次選舉係佢嘅「終局之戰」。郭台銘就負責同佢自己嘅「郭家軍」，以及親民黨拉票，又支持部分台民黨候選人。同時郭台銘又擺咗一啲人入去親民黨同台民黨嘅不分區名單。與此同時，宋柯兩人關係變差，起因係柯文哲喺親民黨度撬牆腳，搵咗黃珊珊做台北副市長，市議員林國成後來又退黨，親民黨喺台北市議會嘅勢力全部冇嗮，同時兩個黨又存在競爭關係，柯文哲曾經話台民黨嘅名單比親民黨嘅名單「強好多」，雙方隔空罵戰咗一輪。
呢次宋楚瑜競選策略嘗試吸納後生仔嘅支持，特登講一啲後生仔嘅用語，例如：魔獸世界、終局之戰呢啲後生仔接觸過嘅遊戲同電影，包裝到自己比較年輕、貼地，但係今次選舉喺受到香港反送中嘅連動之下，主張同中國保持距離嘅民進黨成功反敗為勝，除咗幫本身民望低迷嘅蔡英文成功連任，民進黨喺立委選舉上都算係大勝。親民黨就喺泛藍選票呼籲歸隊同埋柯文哲嘅台民黨搶奪中間選票之下全軍覆滅，親民黨面臨泡沫化嘅危機。
2020年之後，親民黨唔少代表人物接連退黨或者加入其他政黨，例如黃珊珊喺2022年參選台北市長，被視為係柯文哲嘅繼承人，到2023年4月，佢正式加入民眾黨，不過重保留親民黨黨籍；宋楚瑜嘅大弟子李鴻鈞喺2022年獲蔡英文提名出任監察院副院長，李氏為表中立，宣佈退出親民黨；曾經以親民黨名義參選金門立委嘅金門縣縣長陳福海亦都喺2022年6月加入民眾黨；同一時間，基隆市議員郭美秀重投國民黨，令親民黨喺台灣只係剩低一個公職人員，親民黨人才趨向凋零。
2024年台灣大選，親民黨只係派咗一共10人嘅不分區名單參選，最後連1%得票率都達唔到。
親昵稱呼

親昵稱呼／對愛嘅人嘅叫法／情人之間嘅稱呼因時因地因人而異。粵語地區受到香港以及西方文化嘅影響，叫法多樣：打令、愛人、Honey、BB 咁，當第三者介紹自己愛嘅人，可以叫男朋友、女朋友、條仔、條女、另一半……

「另一半」
「另一半」由英文「other half」譯過嚟，意思係同自己一樣咁重要而且不可或缺嘅某人。

中國大陸
喺中華人民共和國成立之後，政治運動影響廣泛，大陸人曾經興將唔算敵人嘅任何其他人，包括愛侶，叫做「同志」。伊家已經無咁興噉樣講，「同志」亦經常用嚟解同性戀者。「愛人」就流行咗好耐咯。

日本
日本叫將愛嘅人叫「恋人／こいびと」。
國立

國家設立並經營嘅設施，譬如國立大學、國立圖書館、國立體育場等。
國立市，日本東京都多摩地方一個市。
國產凌凌漆

《國產凌凌漆》（英文：From Beijing With Love）係周星馳喺1994年嘅粵語電影作品，主要演員重有袁詠儀同埋羅家英等。

背景同埋簡介
呢套電影嘅背景發生喺現代；而有睇開電影嘅觀眾都唔難睇得出，佢其實係刻意咁模仿外國嘅特務片——《占士邦007》電影系列，將劇情加入咗中國特色原素，同埋通俗嘅諷刺，造成好誇張嘅搞笑效果。喺片入面，周星馳將特工嘅形象嚟個大轉變，佢將占士邦呢啲好似無所不能同埋打極都唔死嘅超人形象通俗化：主角凌凌漆係一個叫雞（召妓女）冇錢畀，要賒數、週身爛撻撻、鍾意用咀角叼住支煙嘅市井之人，之不過呢個佢就刀法如神，力發千鈞，心地重幾善良，可以話集齊好色同英雄氣息喺身，極盡諷刺之能事；套戲唔單只玩殘外國特工嘅瀟灑形象，就連喺香港出嘥名嘅鬼才導演王家衛，佢拍嘅戲都避免唔到俾周星馳攞嚟玩番下。
另外，本片嘅劇情因為有對中國官兵嘅行為有啲「特別」嘅描寫，可能因為咁而俾中國大陸方面列咗做禁片，唔准喺大陸播放，而當香港嘅無綫電視翡翠台播呢套電影嗰時，大陸轉播嘅電視台會喺嗰段時間播其它電影或者旅遊節目。

劇情大綱
周星馳喺片入面飾演一個叫凌凌漆嘅人，佢表面上係個豬肉佬，但其實亦係一個俾國家雪藏咗嘅過氣特工。今次因為有件被列為國寶級嘅恐龍頭骨俾個叫金鎗人嘅鐵皮怪客搶咗去，組織嘅高官就派咗阿漆去香港進行搶返恐龍頭骨嘅任務，但喺香港同佢接頭嘅女特工李香琴其實亦係金鎗人嘅手下，佢嘅任務就係要殺死阿漆，等國家冇辦法再搶返恐龍頭骨，於是令到阿漆執行任務嘅過程驚險重重，死裏逃生。雖然係咁，但係阿漆憑住佢準繩嘅飛刀絕技，同埋一把重量非凡兼鋒利無比嘅豬肉刀，消滅咗金鎗人同埋幫佢偷運國寶嘅組織，完成咗國家指派嘅任務之餘，過程中重感化咗阿琴呢個雙面女特工，最終抱得美人歸。

向 007 電影「致敬」
本片嘅英文片名「From Beijing With Love」，係影射《鐵金剛勇破間諜網》嘅英文片名「From Russia With Love」。
周星馳喺片中嘅某啲打扮同埋行為，相當程度係用嚟影射占士邦嘅造型。
主題音樂嘅舞步，參考自《鐵金剛勇破爆炸黨》（Octopussy）。

向其他電影以及音樂「致敬」
周星馳吹頭嗰段戲其實係模仿王家衛作品《阿飛正傳》入面梁朝偉梳頭嘅一段。
周星馳喺豬肉檔慢慢咁舉起一杯Dry Martini（馬天尼酒），而身邊人流急速穿梭嘅快慢對比鏡頭，明顯係影射王家衛作品《重慶森林》入面梁朝偉飲咖啡嘅一幕。
片中袁詠儀飾演嘅李香琴，影射喺粵語片時代成日飾演奸妃嘅資深演員李香琴。而佢媽媽叫做李香蘭，就用嚟影射第二次世界大戰期間，經常喺日本統戰電影扮演中國人嘅日本演員李香蘭。
「李香琴」（袁詠儀）喺公園同周星馳相認時，餵流浪狗嘅橋段，係嚟自《新不了情》（1993 爾冬升導演版）。
周星馳喺片中哼唱張學友嘅名曲《李香蘭》，周星馳問袁詠儀鍾唔鍾意張學友嘅歌，話佢自己就鍾意，只不過鍾意嘅並唔係呢首歌。

無厘頭幽默
羅家英飾演嘅「達聞西」，經常要提醒阿漆叫就要叫晒佢全名，唔好「聞西」前「聞西」後咁，係因為呢個詞嘅廣東話發音有影射幫女性口交，聞著個「屄」嘅意思。
超級武器霸王——「攞你命3000」，其實原來係當時一部低成本拍攝嘅鹹片。
片尾刀上的嘅題詞係「民族英雄——小平贈」，映射六四事件後鄧小平為解放軍戒嚴部隊嘅題字。
片中凌凌漆因為中彈而要喺無用麻醉藥嘅情況下做手術，佢模仿「關雲長下棋刮骨療傷」，而用鹹片來麻醉自己。嗰套鹹片係Traci Lords嘅Educating Mandy（中文名：春潮爛漫海棠紅）。

經典台詞
（當阿漆擺緊豬肉檔嘅時候）
妓女：「你以為你暱嚮度就搵你唔到咩？無用呀！好似你啲咁出色嘅男人，無論嚮咩地方，都好似漆黑中嘅螢火蟲一樣，咁鮮明，咁出眾！你憂鬱嘅眼神，唏噓嘅鬚根，神乎奇技嘅刀法，同埋嗰杯Dry Martini，都徹底咁嘅將你出賣咗。雖然你係咁出色，但係行有行規，無論點你都要找埋尋晚嘅過夜數，叫雞唔使畀錢呀？」
阿漆：我重以為我哋嘅交往係建立嚮感情之上，估唔到原來只係一盤生意！
妓女：咁講感情都要畀錢㗎
阿漆：明白嘅，但呢排啲人都食齋，攞住抽豬肉頂住數先
（阿漆同聞西俾中央徵召嘅時候）
聞西：（一路行一路問）阿漆，呢十年嚟你一直都喺度賣豬肉呀？
阿漆：唔係，只不過係一個唏噓嘅豬肉佬。
聞西：我又何嘗唔係一個坎坷嘅賣菜仔呢，好彩，我嚮中央精神病院嗰邊有一份兼職，做研究工作。
司令：做啲咩研究？
聞西：俾人研究。
司令：（點一點頭）唔錯！
呢個表面上係一個風筒，但係呢道有一層白金屬網膜，事實上，佢係一個鬚刨
（阿漆俾阿琴嘅暗鎗射中，返到屋企後，阿漆叫阿琴幫佢喺大髀度攞返粒子彈出嚟嘅時候）
阿漆：古時有關雲長全神貫注捉象棋刮骨療毒，今日有我凌凌漆聚精會神睇鹹帶鑿骨攞彈頭。
（當阿漆佢哋返到去總部決戰金鎗人嘅時候）
聞西：（扯開件外套）廢物？！我費咗一生嘅精力，集合十種殺人武器於一身嘅超級武器霸王，產品編號「攞你命3000」終於研究成功啦！阿漆！企遠啲，遠啲，再遠啲！
金鎗人：係咩？咁我真係想見識見識。
聞西：「攞你命3000」！！西瓜刀、單車鏈、火藥、硫酸、毒藥、手鎗、手榴彈、三角銼，每一樣都能夠獨當一面，而家集合埋一齊……問你怕未？
國瑞四世

國瑞四世（Gregory IV，又譯額我略四世，795年—844年1月25號）係羅馬天主教第101任教宗，827年到844年在位。
國瑞路公園

國瑞路公園，香港公園之一，遊樂場之一，喺荃灣，大窩口國瑞路，英文叫Kwok Shui Road Park。行政上歸荃灣區。設施有硬地球場、排球場、滑板場、戶外乒乓球檯、 籃球場，以及五人足球場、排球場、籃球場、更衣室且洗手間。開朝七晚十一。
許彼得

許彼得，香港親中派政治人物兼商界人士。

選舉經歷
喺2021年9月，佢當選成為香港特别行政區選舉委員會紡織及製衣界委員。之後佢喺李家超無提政綱嘅情況下，有份提名李家超參與2022年香港行政長官選舉。
許怜朱

許怜朱（1992年3月21號—），係大韓民國嘅一個女歌手。
許德祥

許德祥係香港親中派人士，佢係東區分區委員會(康城)嘅委員，仲係兩岸和平發展聯合總會第4/5屆嘅顧問。除此之外，佢又係香港島各界聯合會第七屆社會事務委員會嘅委員，同埋第七屆理事。
許志傑

許志傑（英文：Samuel Hui，1979年2月20號—2016年6月23號）係香港消防處消防隊目。2016年6月23號晚七點幾，許志傑喺淘大工業村迷你倉大火救火期間，因為環境突變撤退唔切而昏迷，最後救唔返，得年37歲，係呢場大火第二位殉職嘅消防員。
許志安

許志安（粵拼：heoi2 zi3 on1，Andy Hui，1967年8月12號—）係香港歌手。組過Big Four。
1986年，佢中學未畢業就參加嗰年嘅新秀歌唱大賽得到亞軍，之後就入咗行。

屋企
許志安嘅鄉下係廣東番禺，喺香港出世，喺屋企9兄弟姊妹排最細。細個嗰陣同屋企人住喺黃大仙上邨。

拍拖結婚
許志安同鄭秀文經歷分手、復合到結婚，2013年結婚。2016年黃子華為鄭秀文演唱會擔任嘉賓，就以「香港最後一個童話」來形容佢哋嘅愛情故事。

安心偷食事件
内文：安心偷食事件
2019年4月16號，許志安畀人揭發背住老婆，喺的士同黃心穎親熱，傳媒叫呢單嘢做「安心偷食」事件。

四台總成績
四台指《叱咤樂壇流行榜頒獎典禮》、《十大中文金曲頒獎音樂會》、《新城勁爆頒獎禮》、《勁歌金曲頒獎典禮》攞到金曲嘅成績。
睇香港四台冠軍歌同頒獎禮攞獎一覽

演出作品
呢個表唔完整，歡迎加料。
許忠信

許忠信（Hsu Chun-hsin，1965年6月1號—），臺灣法律學者，臺南市安南區人。做過成功大學法律系教授、臺聯立法委員，而家係凱達格蘭學校副校長。2018年參選臺南市長，編號係4。
許思敏

許思敏（粵拼：heoi2 si1 man5，英文：Cinda Hui Sze Man，1956年2月23號—）係香港女演員。佢擅長做闊太、師奶、三姑六婆呢啲角色。佢因為喺無綫電視電視劇《愛·回家之開心速遞》飾演搞笑清潔工「群姐（Isabella）」而為人熟悉，2022年6月成爲無綫電視基本藝人合約藝員。

簡歷
許思敏早年帶住兩個仔拍教育電視時因為有個演員甩底所以就搵咗佢去頂替個角色。之後佢就繼續拍教育電視同電視劇。
咁多年嚟，佢都係一直做特約演員，又喺無綫拍劇又喺亞視拍劇。佢做啲角色全部都祇得一兩句，直至到《愛·回家之開心速遞》先有發揮嘅機會。一開頭「群姐」呢個角色係冇喺roller寫演員名，就算成集個主要角色係群姐都冇得寫名。但後來群姐越來越受觀眾鍾意所以就開始寫名。佢亦憑呢個角色喺討論區度贏咗《開心速遞》女神選舉。

演出
呢個表唔完整，歡迎加料。

政治立場
許思敏係香港親中派嘅支持者，曾經參與一項聯署支持北京未經諮詢或香港人同意強行訂立嘅《港版國安法》，又曾經協助親中派民建聯拍攝宣傳片。
詩琳通公主肖像畫

《詩琳通公主肖像》係四川南充蓬安縣（中文：蓬安縣）畫師盧霖（中文：盧霖）嘅水墨畫作品，曾喺2015年9月18號於「慶祝中泰建交40週年暨詩琳通公主殿下60壽辰（中文：2015年詩琳通公主60歲壽辰）中國書畫慈善展」中展出，喺要展覽嘅作品集中，此畫作擺咗喺頭版位。之後畀泰國企業家以200萬泰銖收購。

細節
畫中嘅詩琳通公主係佢後生個樣。黑色短髮，頭上別住白色髮卡；上身着藍紫立領窄長袖恤衫，摟有一條黃色帶流蘇嘅披肩，上有花藤、白象同卻克里王朝（中文：扎克里王朝）嘅標誌，斜摟金色王家綬帶，上面掛有兩枚勛章（勒分別為拉瑪九世拉達那蓬勛章（泰文：เหรียญรัตนาภรณ์ รัชกาลที่ 9）同杜沙迪馬拉獎章（英文：Dushdi Mala Medal））；下身着鑲金邊嘅紫色泰式傳統長裙，腳蹬金色淺口鞋。頸上佩戴嘅頸鏈係卻克里王室勛章（英文：Order of the Royal House of Chakri），左手佩戴有一條金手鏈，無名指上有一隻金戒指；右手戴有一條白色嘅細線（中文：祈福線），好似係要接觸旁邊嘅大蕉葉，企喺湖畔嘅一棵樹下。背景遠處為一座以銀白色為主嘅泰式建築，下部為泥黃色，湖中映住倒影。呢座建築嘅原形係泰國北欖古城（英文：Mueang Boran）嘅善佩寺巴塞王宮（Sanphet Prasat Palace）。
詩烈唯夢謝倫寶娜

詩烈唯夢謝倫寶娜（สิริวิมล   เจริญปุระ，1969年1月5號—）係泰國女歌手同影星，喺曼谷出世，細個響英國讀書。佢亞爸係華人同電影演員，佢有一個細妹茵地拉收尾亦成為泰國影星。
佢細時嘅名單單一個：“咪”（Mai，ใหม่）字，意思係“新嘅”，零捨好叫，所以泰國人多數叫佢咪•謝倫寶娜。

片酬
家下冇具體嘅數字，不過據信每部片收到五百萬以上泰銖。譬如佢響一部片上鏡頭十五秒鐘，入袋嘅銀多過其他男、女配角，得男、女主角多過佢。
詩節

詩節（Stanza）係一首詩歌當中若干句成一組嘅單位，通常節與節之間會隔一行以示分隔。
詩篇

《詩篇》（天主教譯《聖詠》，唐朝景教譯《多惠聖王經》）係古代以色列人對上帝真正敬拜嘅人所記錄嘅一輯受感動嘅詩歌集，包括150首可以用音樂伴唱嘅神聖詩歌，畀人喺耶路撒冷嘅聖殿裏面對主公開崇拜嗰時唱。

簡介
作者：主要係大衛
日期：公元前1500-550年
地點：唔同地點
詩篇係聖經中嘅詩歌同禱文，由唔同嘅作者喺唔同嘅時間寫成。呢啲詩歌同禱文經以色列人搜集編訂，喺崇拜嗰時應用，最終被收喺聖經裏面。
詩篇中嘅詩歌包含好多種類，有頌讚上帝嘅詩歌，有祈求幫助、保護、拯救嘅詩歌，有懇求赦罪、感謝神恩嘅詩歌，亦有要向仇敵報復嘅禱詞。呢啲禱詞嘅性質有個人嘅，亦有民族嘅。有啲表達個人內心感受，有啲反映上帝子民全體嘅願望。
耶穌曾經引用詩篇，新約聖經嘅作者亦經常引用。早期嘅教會喺開始就喺崇拜時採用詩篇。
詩華日報

《詩華日報》（英文：See Hua Daily News），係馬來西亞一間綜合性華文報紙，總社喺詩巫，亦喺斗湖、美里、古晉、亞庇有分社，係東馬較有影響力嘅華文報紙。根據馬來西亞刊物稽查局統計，每日報份淨銷量為東馬之冠。
詩華日報係大馬華文報中歷史較耐嘅一間報紙，1952年4月1號詩巫創刊時（一說在古晉創刊）只係屬於地方性報紙，每日出版兩大張。之後，逐漸擴充內容同張數，發行範圍亦擴張到沙撈越、沙巴同汶萊，由一間地方性報紙發展成為成個婆羅洲主要嘅報紙。依家每日發行12大張共48版，涵蓋政治、經濟、論壇、體育、影視、副刊等，係一間綜合性報紙。
2001年由啟德行集團接手後，除咗出版中文版外，仲出版英文版《馬來日報》、馬來文版《婆羅洲郵報》，成為面向全社會、跨族群嘅媒體。
詩華報業周邊產品：《小樂園》兒童月刊、《豆苗》學生週刊、《自然與健康》/《婆羅洲風采》週刊、《樂》周刊、《足球王》周刊、詩華資訊（電子網站）以及 Borneo Post online。

啟德行報業集團
詩華報業係馬來西亞商業巨擘啟德行集團10大業務嘅其中一個領域。啟德行旗下傳媒領域包括出版3份華文報、兩份英文報同1份馬來文報。
華文報：
《詩華日報》，1952年創刊，東馬第一大報
《新華日報》，喺沙撈越州民都魯同詩巫發行
《東方日報》，喺首都吉隆坡發行，為西馬成長最快嘅日報
《資匯》中文財經週刊
英文報：《The Borneo Post》、《The Sunday Post》，東馬發行量最大英文日報同周日報。
馬來文報：《Utusan Borneo》，東馬發行量最大馬來文報，其中沙撈越州版本附加伊班文版，沙巴州版本附加卡達山文版。
詩體誒達

《詩體誒達》（英文：Poetic Edda） 係一系列好出名嘅古羅斯文詩歌，由多個唔同作者唔記名噉寫作嘅，記載咗好多北歐神話嘅故仔，提到（例如）眾神之父奧丁同埋神樹 Yggdrasil。
蔡國威

蔡國威（1973年8月28號—）係香港前亞洲電視男藝人，而家係無綫電視合約男藝人。

生平
蔡國威係喺1993年參加亞洲電視歌唱比賽入行，跟住入讀亞視訓練班，做咗藝人。
佢最先係演劇集，包括《我來自潮州》、《我和殭屍有個約會》、《南海十三郎》，通常都係配角。跟住主力做主持，其中最出名係主持《六合彩》，於是啲人叫佢做「六合彩之子」。
2016年由於亞視拖糧，蔡國威引用咗僱傭條例，自動離咗職。同年5月1號，同無綫電視簽約做藝人。
蔡國平

蔡國平，香港親中派電影界人士。

政治參與同經歷
佢係香港親中派嘅支持者，曾經有份參與一份聯署，支持北京未經諮詢或香港人同意，強行訂立嘅《港版國安法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。
蔡堅成

蔡堅成（1963年9月18號—）係香港電影同電視演員，憑1999年電影三五成群社團頭目神仙B一角而被受網民追捧，曾經為此接受電台訪問。依家主要為擔任幕後副動作指導嘅演出，間中演出無綫電視劇集。

軼事
因電影行業收入唔穩定，蔡堅成約莫喺2004年轉行做的士司機。2022年8月，佢駕駛的士喺西沙路畀一架Tesla私家車逆線迎頭相撞，當時Tesla男司機涉嫌酒後駕駛被捕。2024年10月3日晚喺舊西沙茶座對開，蔡堅成揸的士意外撞死咗隻三至四歲、叫「家慈」嘅公牛，的士車頭嚴重損毁。
蔡報國

蔡報國（英文：Babar Saroya，1952年2月3號—）係加拿大政治人同生意人，加拿大保守黨籍，2015年起做加拿大國會下議院議員，代表安大略省約克區嘅萬錦－於人村選區。
美軍

美軍，全名美利堅合眾國軍（英文：United States Armed Forces），係美國嘅武裝部隊，規模係當今世界上最勁。
美西戰爭

美西戰爭（英文：Spanish-American War，西班牙文：Guerra hispano-estadounidense）係1898年4月25號到1898年8月12號由美國同西班牙為咗爭奪古巴、菲律賓、波多黎各同埋關島而打嘅戰爭。喺1898年美西戰爭期間嘅6月12號菲律賓宣告獨立，成立菲律賓共和國。最後美國贏咗呢場仗，西班牙被迫同美國簽署巴黎和約。和約規定西班牙要以2000萬美元嘅代價割讓菲律賓、關島、安娜塔西亞島同埋波多黎各等殖民地畀美國，又要畀古巴獨立。
美西戰爭結束後，西班牙帝國唔單衹開始沒落。而且加上自由主義嘅興起，影響中南美洲好多西班牙嘅殖民地一個二個宣佈獨立。
美軍運輸機衝落維多利亞港

美軍運輸機衝落維多利亞港係香港境內歷嚟最多人死嘅飛機失事。1965年8月24號，一架美國海軍陸戰隊嘅洛歇C-130大力士型運輸機，機組人員6人、搭客65人。由香港啟德機場13號跑道起飛後失事，衝落維多利亞港近油塘對出海面，死咗59人。
美術館車站

美術館車站係臺灣鐵路公司縱貫線、高雄環狀輕軌嘅一個車站。
美軍炸中國駐南斯拉夫大使館

美軍炸南斯拉夫中國大使館，又叫做五八事件，係指1999年5月7號夜間，北京時間5月8號上晝5點左右，美國戰機喺科索沃戰爭期間轟炸中國駐南斯拉夫聯盟共和國貝爾格萊德大使館一事。三個喺使館內嘅中國記者死亡，廿幾個外交人員受傷。美國話事件係意外，北京就話係有預謀嘅襲擊。
中國各地包括北京、上海、廣州、成都等三十幾個城市都有反美示威。喺北京學生向美國大使館掟石同玻璃樽，喺其後幾日，全國各地都有反美示威。
美迪·賓拿迪亞

美迪·賓拿迪亞（法文：Medhi Benatia，1987年4月17號—）係摩洛哥一個足球員，效力德國甲組足球聯賽球隊拜仁慕尼黑，主要司職後衛。
美軟魚

美軟魚（學名：Malakichthys elegans）係發光鯛科軟魚屬嘅其中一個種。
岩帚蘭屬

岩帚蘭屬（粵拼：ngaam4 zau2 laan4 suk6，學名：Corema）係杜鵑花目杜鵑花科嘅一個屬。
岩手沼宮內站

岩手沼宮內站（日文：いわて沼宮内駅／いわてぬまくないえき Iwate-numakunai eki */?）係東日本旅客鐵道（JR東日本）嘅其中一個鐵路車站。
岩本擬鮟鱇

岩本擬鮟鱇（學名：Lophiodes iwamotoi）係鮟鱇科擬鮟鱇屬嘅其中一個種。
岩政大樹

岩政大樹（1982年1月30號—）係日本足球員，司職後衞，日本足球代表隊前成員。

日本足球代表隊
岩政大樹喺2009年到2011年間爲日本隊出場8次。佢代表日本參加過2010年FIFA世界盃。
岩崎陽平

岩崎陽平（1987年3月24號—）係日本足球員，司職後衞，效力過FC岐阜。
岩布仙尼

岩布仙尼（粵拼：ngaam4 bou3 sin1 nei4，意大利文：Massimo Ambrosini，1977年5月29號—）係意大利前足球員，司職中場，最後效力喺意大利球會費倫天拿。而家佢喺一間電視台度做講波佬。
岩手縣

岩手縣（日文：岩手県）係日本本州東北地方嘅其中一個縣，係一個農業區。岩手縣嘅面積係日本47個都道府縣入面第二大嘅，只係細過北海道，而人口就有1,229,432。岩手縣北邊係青森縣、西邊係秋田縣、南邊係宮城縣。首府同最大城市係盛岡市。
少尉

少尉係軍銜嘅一種，通常屬尉官最低嘅一級，比中尉細，比准尉同軍士長大。
少年四大名捕

《少年四大名捕》（英文：The Four）係香港無綫電視古裝電視劇，監製係林志華，改編自溫瑞安經典武俠小說《四大名捕》。
少將

少將，係一個軍隊嘅軍銜。響唔設有準將嘅國家，少將係中將對下一級，大校或者上校對上嘅一級。
中文嘅「少將」一詞係嚟自日本嘅軍制，日本軍制嘅少將就自於係嚟自古代嘅官職。
少女蝶

《少女蝶》係英皇娛樂旗下音樂家唱片為3T推出嘅合輯EP，3T成員包括鄭希怡（Yumiko）、劉思惠（Maggie）同埋蔣雅文（Mandy）三位第二代英皇三小花，隨後再從中選取一位外界反應比較好嘅作個人發展。七首歌之中，有六首係三位成員嘅個人獨唱歌曲，最後一首係唯一一首以3T名義推出嘅合唱歌《旋轉樂園》，當時係爽浪無糖香口珠廣告歌，喺該電視廣告中，三女着住泳衣喺水上樂園玩旋轉滑梯，紫色泳衣鄭希怡代表當時新推出嘅黑加侖子味、藍色泳衣劉思惠代表原味、黃色泳衣蔣雅文代表檸檬蜜糖味，當時電視廣告播放率唔錯。

文化影響
鄭希怡嘅《相對濕度》一曲推出後，當時大受歡迎，呢首歌亦成為咗鄭希怡嘅首本名曲。有啲人後來仲惡搞咗呢首歌，包括：
喺2004年，I Love U Boyz（艾粒）推出專輯《我想買隻I Love You Boyz》，其中第一主打就係惡搞《相對濕度》嘅《我我我我我有胸部》，內容講述男人要練大隻。而呢個惡搞版本去到17年後，都仍然有唔少樂迷記得。
喺2021年10月，香港行政長官林鄭月娥被報道喺禮賓府仆親入院。經歷香港反送中運動，北京單方面強行訂立《港版國安法》，大幅度削減直選議席比例同埋設立候選人資格審查等風波，林鄭月娥嘅民望一直插水。不時諷刺時事嘅網絡創作人睛天林就惡搞咗《相對濕度》一曲，推出新歌《仆了係度》，揶揄林鄭除咗個人仆親，連民望都仆。
少寶與文狄

《少寶與文狄》（英文：Siubo And Dominic）係香港一個聲音廣播清談節目，由陳少寶、杜文狄主持，由2020年11月開始到2024年5月11號，逢禮拜六22:20到00:00喺香港電台第一台播出。

腰斬事件
2024年5月10號，陳少寶喺社交平台透露《少寶與文狄》將會被安排喺月底結束，但唔知咩原因，提議聽眾可以向香港電台查詢。陳少寶又同傳媒講，話畀香港電台管理層批評佢「口齒不清」，對於有接近五十年播音經驗嘅佢，認為係「侮辱」、「莫須有罪名」。同月18號，香港電台以佢「慫恿聽眾投訴」、「違反合約」做理由而即時終止合作，佢主持嘅《少寶與文狄》同另一節目《播好音樂》亦即時停播。
少年他的奇幻漂流

《少年他的奇幻漂流》（英文：Life of Planet）係由阿信填詞，石頭作曲，五月天同林依霖編曲，五月天監製同演唱。呢隻歌收錄喺《自傳》唱碟以第八隻主打歌發行。

簡介
2017年5月23號，MV首次發佈。2017年6月11號，由8ID Studio發行航向無限LIfe版。呢隻歌嘅MV作品請咗田口監督團隊去加入鹹蛋超人做MV重點用特攝方式去呈現。呢隻歌亦係電視劇《奇星記之鮮衣怒馬少年時》片頭曲、電視劇《極品絕配》插曲。
崔宥貞

崔宥貞，係大韓民國嘅一個女藝人同埋演員。
崔建邦

崔建邦（Amigo Choi，1979年5月8號—）係香港無綫電視藝員。佢喺香港出世，中韓混血，因為喺香港電台做兼職製作助理期間畀陳志雲賞識，2003年加入無綫電視，主要做節目主持同司儀。
崔建邦先後同唐詩詠同鄺敏慧拍過拖。
佢養咗一隻狗叫做武藏。

演出
呢個表唔完整，歡迎加料。
崔康熙

崔康熙（최강희，1959年4月12號—）係南韓足球教練，前職業足球員。
崔康

崔康，香港親中派政治人，香港再出發大聯盟發起人之一。
崔志雄

崔志雄係前香港會計師，占飛百貨前股東，曾經得到前特首董建華嘉許，佢因為同未成年少女性交，喺2010年初被判囚4年8個月。
崔志雄1940年代出世，2010年初嗰時61歲，之前做過屈洪疇會計師事務所董事，嚮佐敦彌敦道立信大廈做過嘢。
崔志雄鐘意上網援助交際，約出街食飯，又要求對方介紹佢識其他女仔，應承畀300蚊酬勞，200蚊介紹費。香港警方調查崔志雄，發現過百張針孔相機性愛光碟，係崔志雄做男主角，同唔同女仔性交嘅過程。
崔志雄原本學歷高又做會計師，嚮業界出名。佢犯官非都有其他城中名人同佢寫求情信。
補選

補選係議會入面有空位時搞嘅選舉，用來補返個空位；補選可以維持議會嘅代表性。
呢篇補選係政治類嘅楔位文章，未完成；麻煩你幫手加下料，充實佢。
裝甲車

裝甲車 (英文：armoured car) 係一種有裝甲保護住嘅車，好多時都係打仗嘅時候用嚟做偵察、內部保安、或者其他戰場上嘅用途。
隨住科技嘅發展，軍隊越嚟越少用騎兵，所以就變咗用裝甲車嚟護送步兵。喺發明咗坦克之後，裝甲車因為相對平同埋容易修理，所以仍然喺戰場上面好用得着。好多比較窮嘅地方，啲軍隊都會比較依靠裝甲車。

歷史
喺二次大戰期間，好多裝甲車都係用嚟做偵察或者其他以通訊為主嘅任務。喺地理上比較平嘅地方，例如北非，裝甲車亦都有用嚟代替戰鬥車。
自從二戰以嚟，裝甲車嘅功能有時會同裝甲運兵車夾埋一齊，所以演變咗新嘅設計，例如蘇聯嘅BTR-40（英文：BTR-40）或者美國嘅V-100裝甲車。喺冷戰之後，好多裝甲車都加咗火炮嚟炸坦克，例如意大利嘅半人馬裝甲車（英文：B1 Centauro）、法國嘅Panhard AML（英文：Panhard AML）同AMX-10RC（英文：AMX-10RC）、同埋巴西嘅EE-9裝甲車（英文：EE-9 Cascavel）。
裝甲類

裝甲類（粵拼：zong1 gaap3 leoi6，Thyreophora），恐龍一種，係蜥形綱恐龍總目鳥臀目嘅其中一種演化支。
裝甲類
裝修

裝修係將室內空間整理同佈置妥當嘅工作，同室內設計有密切關係。裝修承建商同室內設計師又各有分工同合作嘅關係。

第啲意思
喺2019年香港修例風波入面，支持泛民主派嘅激進示威者將破壞唔同政見舖頭嘅行為雅稱做「裝修」。
裝甲

裝甲（英式英文：armour；美式英文：armor）係指用嚟包住一件物體表面嘅物質，用意在於用嚟保護嗰件物體。裝甲可以用嚟保護人（睇護具），又可以係用嚟保護死物，例如係舖上軍車表面嘅堅硬裝甲噉。
補體

補體係由一系列蛋白質構成，屬先天免疫系統，佢參與病原體嘅清除。補體成分畀抗原抗體結合體或者抗體激活，通過溶胞、調理、吞噬同埋介導發炎反應嚟清除病原體，表現出相應嘅生物學功能。
裝置藝術

裝置藝術（英文：installation art）係一種場域特定（site-specific）嘅藝術形式，通常有時限性，整到睇作品嘅人會置身其中，睇作品嘅人同件作品互動，又或者件作品同現場環境互動，而所謂裝置係指喺現場擺或者裝置一啲嘢，以達致藝術表達嘅目的，呢啲嘢可以係個藝術家自己整，又或者係買或者執返來嘅嘢都得，但係成個擺設嘅格局一定要改變現場環境，唔係就唔算係裝置藝術。
而所謂場域特定，又或者叫 ｢在地｣，係指件作品點擺係按現場環境嘅實際情況而定，亦即係如果件作品要搬去第度展覧，啲嘢點擺位就要重新決定過。時限性係指件作品展完就要拆，拆咗就嵌唔返一樣樣。
裝配線

工人喺裝配線上面組裝汽車。
裝配線（粵拼：zong1 pui3 sin3；英文：assembly line）係工業生產上嘅概念，指俾一條線上嘅一班工人每個專心做生產過程嘅某一段。每個工人會留守喺裝配線上一個位，係噉勁做同一樣工作，再將整好嘅嘢傳俾下一個工人整。
補鞋

補鞋，係修補爛咗嘅鞋嘅一種服務。呢種生意可以係檔口仔，亦可以係鋪頭，仲可能係加盟連鎖經營。
補鞋師傅以前係師徒制出身嘅，而家嘅係加盟投資者受訓嘅。
裝甲核心系列

《裝甲核心系列》係第三身射擊遊戲，要玩家响相對細嘅競技場裏面互射；描繪比較「軟」嘅孭咔，講到啲孭咔識上天下海而且傾向單獨作戰。都係有好多唔同部件畀玩家組裝自己嘅孭咔[6]。